Ulvi Tüllinen

Nõunik

Sotsiaalministeerium Teie: 9.05.2025 nr 4.2-1/1009-2

info@sm.ee Meie: 14.08.2025 nr 3-9.2/61-1

**Ettepanekud aruteluteemadeks**

Lugupeetav Ulvi Tüllinen

Täname Teid võimaluse eest kohtuda 8. septembril. Kohtutäiturite jaoks on jätkuvalt olulised elatisabi korraldusega seotud küsimused. Oleme selle aasta alguses teinud Koja infosüsteemis arenduse, mille tulemusel küsib infosüsteem Sotsiaalkindlustusameti andmekogust makseraporteid regulaarselt ise, kuid nõuete arvestus on kohtutäiturile koormav.

Ettepanek on kaaluda võimalust, et ka täitemenetluse kestel kohaldataks sama korda, mis kehtib kohtu- ja pankrotimenetluses elatisabi maksmisel. Ka täitemenetlusaegse elatisabi maksmise skeem võiks kattuda pankrotimenetlusaegse elatisabi skeemiga, kus riik maksab lapsele elatisabi täismahus, kui pankrotihaldur ei anna teavet, et lapsele on võlgnik elatist maksnud. Selline ühtne lähenemine tagaks võrdsed põhimõtted kõikides menetlusliikides, lihtsustaks töökorraldust ning vähendaks erisustest ja tõlgendustest tulenevaid vaidlusi.

Kohtu- ja pankrotimenetluse korraga sarnase süsteemi rakendamisel esitaks elatisabi saamise kohta vajalikud andmed elatisabi saaja ja tema ka vastutaks esitatud andmete õigsuse eest. See vähendaks kohtutäiturite töökoormust ning muudaks menetluse kiiremaks ja läbipaistvamaks.

Lugupidamisega

/allkirjastatud digitaalselt/

Janek Pool

Koja ametikogu juhatuse esimees

Jaan Lõõnik, jaan.loonik@kpkoda.ee, 6464619